Faldskærmstropper blev brugt i stor stil under 2. verdenskrig. Første gang, man så faldskærmstropper i operationel erobring, var under tyskernes invasion af Danmark og Norge ("Operation Weserübung"). Her landede tyske faldskærmstropper på Masnedø og tog kontrollen over Masnedøfortet og Storstrømsbroen samt på Aalborg Lufthavn. Senere på dagen blev de også anvendt ved erobringen af Sola, Stavanger Lufthavn, under besættelsen af Norge. Tyskerne kunne senere indtage Kreta ved hjælp af faldskærmstropper.